Bendrasis pagalbos centras (BPC) Vilniuje  ir Klaipėdoje kviečia dirbti skubios pagalbos skambučių operatoriais

Kai ištinka nelaimė ar iškyla pavojus, į pagalbą skuba ugniagesiai gelbėtojai, greitosios medicinos pagalbos specialistai, policininkai. Tačiau ekstremalios situacijos valdymas prasideda nuo tos akimirkos, kai surenkamas skubios pagalbos telefono numeris 112. Pirmi pagalbos šauksmą išgirsta ir nelaimės atveju operatyvų pagalbos prašymo priėmimą, tinkamą įvertinimą, pagalbos tarnybų pajėgų išsiuntimą į nelaimės vietą bei šių tarnybų veiksmų koordinavimą užtikrina skubios pagalbos centro operatoriai.
Skubios pagalbos centro operatorius atsako į pagalbos skambučius, priima ir įvertina pagalbos prašymus, nustato teiktinos pagalbos poreikį, perduoda pranešimus apie pagalbos poreikį pagalbos tarnyboms, esant būtinumui duoda patarimus ir nurodymus, prireikus teikia pagalbą telefonu iki pagalbos tarnybų atvykimo. Tai  pagal specialią mokymo programą parengtas profesionalus darbuotojas, kuriam operatyviai priimti sprendimus padeda moderni techninė ir programinė įranga.
Todėl į komandą kviečiame tuos, kurie:
· geba greitai įvertinti situaciją ir priimti sprendimus;
· moka išklausyti ir aiškiai suformuluoti mintis žodžiu ir raštu;
· geba suvaldyti stresą;
· turi gerus darbo kompiuteriu įgūdžius.

Asmuo, norintis dirbti Bendrajame pagalbos centre, privalo:
· būti pilnamečiu Lietuvos Respublikos piliečiu;
· turėti ne žemesnį kaip vidurinį išsilavinimą;
· būti nepriekaištingos reputacijos;
· būti tinkamos sveikatos būklės, norintis dirbti statutiniu pareigūnu – atitikti pareigūnams keliamus fizinio pasirengimo ir sveikatos būklės reikalavimus.

Privalumas: darbo patirtis pagalbos tarnybose, gydymo ar slaugos įstaigoje, kitose klientų aptarnavimo srityse.

Darbo sąlygos
· [bookmark: _GoBack]Darbo grafikas pamaininis, slenkantis. 
· Pamainos trukmė – 12 valandų, dirbama ir naktinėmis ir dieninėmis pamainomis.
· Pradinis atlyginimas – apie 600 eurų (atskaičius mokesčius). 
· Atlyginimas kasmet auga, mokami priedai pagal pasiektus rezultatus, darbo stažą ir turimą laipsnį.
· Laiku mokamas atlyginimas, kasmetinės atostogos ir kitos socialinės garantijos.
· Statutinis pareigūnas gauna tarnybinę uniformą, kompensuojama dalis jo būsto nuomos ir transporto išlaidų.
· Darbuotojas įsipareigoja išdirbti BPC 1 metus po mokymų pabaigos.

Įdarbinimo procesas Bendrajame pagalbos centre 
	Pretendentas į vidaus tarnybą (statutines pareigas), neturintis aukštojo išsilavinimo
	Pretendentas į vidaus tarnybą (statutines pareigas), turintis aukštąjį išsilavinimą
	Pretendentas į telefonu aptarnaujančio operatoriaus (darbas pagal darbo sutartį) poziciją 

	CV siuntimas

	Atrankos pokalbis su skyriaus viršininku

	Gyvenimo anketos ir privačių interesų deklaracijos pildymas
	Sveikatos patikrinimas gydymo įstaigoje

	Sveikatos patikrinimas Centrinėje medicinos ekspertizės komisijoje (Vilniuje)
	

	Fizinių normatyvų laikymas
	

	Patikrinimai teisėsaugos institucijose dėl nepriekaištingos teisinės reputacijos (organizuoja BPC)
	

	
	1 savaitės trukmės įvadiniai kursai Ugniagesių gelbėtojų mokykloje (Vilniuje)
	

	
	Įdarbinimas

	3 mėnesių trukmės Bendrojo pagalbos centro specialisto kursai:
· 3 savaitės Ugniagesių gelbėtojų mokykloje (teorinis mokymas Vilniuje)
· 9 savaitės Bendrajame pagalbos centre (teorinis ir praktinis mokymas Vilniuje arba Klaipėdoje)
· Mokymų pabaigoje laikomas egzaminas, kurį sudaro teorinė ir praktinė dalys

	Įdarbinimas
	



